Lp koostöö tegija ja kaasatav

(vastavalt nimekirjale) Meie */kuupäev digiallkirjas/* nr 7-1.2/1209

**Teavitamine Kose-Uuemõisa alevikus Vanatoa** **detailplaneeringu osaliselt kehtetuks tunnistamisest (Aia tn 7 katastriüksusel)**

Saadame Teile teate planeerimisseaduse (PlanS) § 140 lõike 5 kohaselt.

Kose Vallavolikogu tunnistas 27.06.2024 otsusega nr 287 osaliselt kehtetuks Vanatoa detailplaneeringu (Aia tn 7 katastriüksusel).

2000. a kehtestatud planeering (7,2 ha) nägi algselt ette 26 elamukrundi, samuti parkla, haljasalade, puurkaevu ja alajaama kruntide moodustamist. Planeering on suuremas osas ellu viidud.

Aia tn 7 // Vanatoa tn 14 katastriüksuse omanik on avaldanud soovi detailplaneeringu kehtetuks tunnistamiseks talle kuuluva katastriüksuse osas, kuna soovib kinnistule ehitada abihoonet suurusega ca 60 m², mida planeering ei võimalda.

Kose Vallavalitsus esitas detailplaneeringu osaliselt kehtetuks tunnistamise eelnõu kooskõlastamiseks Päästeametile (kiri on registreeritud valla dokumendiregistris 29.04.2024 nr 7-1.2/715 all) ning kaasas menetlusse arvamuse andmiseks naaberkinnistute omanikud ja Kose Vesi OÜ (kiri on registreeritud valla dokumendiregistris 29.04.2024 nr 7-1.2/715-1 all). Päästeamet, Kose Vesi OÜ ning naaberkinnistute omanikud ei esitanud vastuväiteid planeeringu kehtetuks tunnistamise eelnõule.

Detailplaneeringu osaline kehtetuks tunnistamine Aia tn 7 (33701:002:0058) katastriüksusel ei kahjusta avalikke huve ega takista planeeringu terviklahenduse elluviimist pärast detailplaneeringu osaliselt kehtetuks tunnistamist.

Dokumentidega on võimalik tutvuda:

* Kose valla kodulehel avalikus dokumendiregistris (<https://www.kosevald.ee/dokumendiregister>),
* shhttps://[atp.amphora.ee/kosevald/index.aspx?itm=183564](http://atp.amphora.ee/kosevald/index.aspx?itm=183564) ja
* Kose Vallavalitsuse majandusosakonnas eelneval kokkuleppel arhitektiga(siiri.hunt@kosevald.ee, telefon 54700707).

Planeeringute andmekogusse (PLANK) muudatuste kandmine vastavalt PlanS § 140 lõikele 10 on viibinud tehnilistel põhjustel. Kanname muudatused PLANK-i peale tehniliste probleemide lahendamist.

Lugupidamisega

/allkirjastatud digitaalselt/

Raul Siem

vallavanem

Siiri Hunt, siiri.hunt@kosevald.ee, tel 54700707